paragraph_text: Rodio se kao najmlađi i jedini sin koji je preživio rano rano djetinjtvo, u velikaškoj obitelji od oca Luciena (1487. – 1523.), gospodara Monaka i Jeanne de Pontevès-Cabanes (1499. – 1555.). Otac mu je ubijen kada je imao svega devet mjeseci zbog čega mu je imenovan regent, njegov stric Augustine Grimaldi (1482. – 1532.), koji je upravljao Monakom u njegovo ime. Augustine je prekinuo podložništvo Francuskoj i njenom kralju Franji I. te je 1524. godine potpisao savez sa španjolskim kraljem i rimsko-njemačkim carem Karlom V. iz dinastije Habsburg. Otada je Monako bio pod zaštitom Španjolske, što mu je omogućilo sigurnost i razvoj.